# Die Schedelsche Weltchronik (deutsch):001

| v10 <<<Vorheriges Blatt | Die Schedelsche Weltchronik Blatt I | Nächstes Blatt>>> 002 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## v10 verso:

Wikisource-Hinweise zum Register:
* Die alphabetische Ordnung richtet sich lediglich nach den ersten beiden Buchstaben.
* Der Eintrag kann sich auch auf der Folgeseite befinden, da die Blattzählung abweicht.
* Geprüfte Links, die direkt auf den Eintrag führen, sind mit gekennzeichnet.
| Victor babst auß Affrica pu$^e$rtig | CIIII | Wilckil oder willigis ertzbischoff zu Maintz | CLXXXVII |
| Victoria ein edle iunckfraw | CXX | Wilhalm graf zu holland ro$^e$mischer kaiser | CCXII |
| Vincencius leuit vnd heilliger man | CXXIIII | Windische land vnd sein gelegenheit | CCLXXX |
| Vitus ein kind vnd martrer cristi | CXXV | Wollen ist deßmals von den wolcken gefallen | CXXXIII |
| Vier die gekro$^e$nten martrer | CXXV | Wolffgangus der.xi.bischoff zu Regenspurg | CLXXXII |
| Victor heilliger man vnd martrer | CXXVII | Wunderwerck sind geschehen in der gepurt cristi | XCIII |
| Vigilius babst ein ro$^e$mer der gepurt | CXLIIII | wunderwerck vil sind auch deßmals geschehen | CLI |
| Vitigis ein ko$^e$nigin Gothorum | CXLV | wunderlich mensch mit zwayen hawbten ist deßmals geporn | CLXXXII |
| Vitalianus babst ein go$^e$tlicher man | CLIII | wunderzaichen deßmals gesehen | CXCCIII |
| Vigilius ein bischoff edler gepurt | CLIIII | Darnach deßgleich wundergestalte ding sind auch deßmalßs erschinen | CCVIII CCL vnd LVII |
| Vinsternus der sunnen ist deßmals gewest | CLXXXVI | wunderlicher weiß ist deßmals ein maydlein gepornn | CCLX |
| Victor der ander babst vormals zu Eystet bischof | CXCI | XEnarchus ein naturlicher maister vnnd iungert Strabonis | XCVII |
| Victor der drit babst vormals ein abbt | CXCIII | xerses ein ko$^e$nig affiriorum | XXVI |
| Vincentius auß cathelania pu$^e$rtig prediger ordens | CCXXXVI | YPolitus des romischen geschlechts | CXXI |
| Vincentius auß burgundia pu$^e$rtig prediger ordens | CCXIIII | ysaac ein sone abrahe aller tugen vol | XXVI |
| Vlrich bischoff zu Augspurg | CLXXX | ysis hat die egyptier die schrift gelernet vnnd prot auß dem getraydt zemachen | XXIX |
| Vlixes mit seiner geselschaft ward in die gestalt der thier verwandelt | XLI | ysayas ein edler prophet | LII |
| Vlm die statt wie die beru$^e$mbt sey | CXC | ysaac ein beru$^e$mbter arzt | CXCII |
| Vngern sein von den bayern vnd Schwaben nyder gelegt | CLXXIIII | ysuardus ein closterman vnd der schrift hoherfarn | CLXVI |
| Vngerland vnd gschiht darinn | CCLXIX | yuo ein bischoff und iurist | CXCIII |
| Volusianus ro$^e$mischer kaiser | CXXI | yuo ein hohberu$^e$mbter doctor | CCXXVII |
| Vrbanus der erst babst ein ro$^e$mer | CXVI | ZAleucus hat gesetzge/ macht wider den ehebruch | LX |
| Vrsula heilige wirdige iunckfraw | CXXXVIII | zacharias vn Elisabeth sein haußfraw | XCIIII |
| Vrbanus babst der ander | CXCIII | zacharias babst aus kriechenland | CLXIII |
| Vrbanus der dritt babst von Maylannd pu$^e$rtig | CCIIII | zawberin ist von dem teu$^e$fel hingefurt nach irem todt | CLXXXIX |
| Vrbanus der fu$^e$nft babst | CCXXXI | zepherinus babst ein ro$^e$mer | CXIIII |
| Vrbanus der sechst babst von Neapolis | CCXXXII | zeno des ro$^e$mischen reichs ein kaiser | CXLI |
| Vrbanus der vierdt babst auß gallia | CCXIII | zaichen dein deßmals an den himel gesehen bedeu$^e$ttent plu$^e$tuergiessung der menschen | CXLVI |
| Vulpinianus ein rechtgelerter | CXVII | zoroastes hat ein seiner gepurt gelacht | XXII |
| Wasserguss ist deßmals gewest gleich der sindfluss | CXLIX | zizimus babst ein kriechischer man | CXXXIII |
| Walpurg ein heilige iunckfraw | CLXXII | zweyunsibentzig vo$^e$lker sein entsprungen von dreyen sonen Noe | XIIII |
| Walfart hat sich zu disen zeitten erhaben erfunden vom teu$^e$fel | CCXIIII | zwen vnd sibentzig außleger werden die sein | LXXVII |
| Walachey die gegent vnnd geschiht darinn | CCLXXI | zwolfpotten sein deßmals in die werlt außgetaylt | CII |
| Welsche land vnd sein gelegenheit was darinn geschehen ist | XLV vnd CCLXXXVI | zwayung oder scisma das ander deßmals geschehen | CXXXI |
| Wein wie den Noe zum ersten pflantzt hat | XI XXVIII | zwayung oder scisma dz drit het anfang | CXXXI |
| Wentzeslaw ein sone caroli des vierden ro$^e$mischer kaisers | CCXXXIII | Jtem mer CXLII Das. xxij. ist deßmals geschehen | CCXXXII |
| Welt wie die nit ewig sunde vergengklich sey | CCLIX vnd LXI | Die vbrigen hie nit angesagt finstu vnder den bu$^e$chstaben oben C und S. | |
| Weib hat deßmals einen leben geporon | CCXVII |
| Wentzelaw der ander ko$^e$nig zu beham | CCXVIII |
| Wentzelaw der dritt ko$^e$nig zu beham | CCXX |
| Westual die gegent vnd gelegenheit | CCLXXX |
| Wienn statt in o$^e$sterreich wenn vnd von weme sie gepawt sey | XCVIII |
| Wu$^e$rtzburg statt wie sie erpawt sey | CLX |
| Wilbold hertzog vnd ko$^e$nig auß Engelland heilliger bischoff | CLXII |

## I recto:

Ein kurtze beschreybung des wercks der sechs tag von dem gescho$^e$pff der werlt die vorrede. Fo. .I.
DIeweill bey den allergelertisten vnd fu$^e$rnamsten mannen die die waren natur vnd geschicht beschriben haben von geschopff der welt. vnd von erster geburt der menschen zwayerlay wone ist. So wollen wir von disen vordern zeiten: den anfang nemende auf das ku$^e$rtzst schreiben: Souil sich von souer (alters halben) enthlegnen dingen gezimen wil. Etlich haben gemaint das die werlt vngeporn vnd vnzersto$^e$rlich: vnd das menschlich geschlecht von ewigkeit her gewesen sey. vnd anfang einichs vrsprungs nit gehabt hab. Etlich mainten die werlt geboren vnd zursto$^e$rlich seyn. vnd sagten das die menschen anfang der gepurt genomen hetten. Vnd die kriechischen hocherlewchten mann durch die die hystorien vnd geschichten versamelt worden sind. haben auch veriehen das vor anbegynen aller ding des himels vnd der erden dieweill noch yde ding beyaynander waren ein eynige form gewesen sey: vnd darnach nach absunderung vnd zerteylung der beyeinander gewesen pu$^e$rde. die werlt dise ordnung vnd gestalt die wir sehen empfangen hab. Sie sagen das der in bewegnus stetiger lufft vnd feu$^e$rig tayl irer oberen stett von leichtheit wegen begert haben. vnd das auß diser vrfach die sunn vnd menig der stern in dem krais des ganzen gescho$^e$pffs vmbgetragen werden. Aber der tunckel vnd irdisch teyl sey mitsambt den feu$^e$chten dingen an die nidersten ort von swerheit wegen abgestigen: nach dem aber dise ding wermischt waren so wer auß den feu$^e$chten das mer. vnd auß den hertten dingen. das lettig vnd gantz weich ertreich worden. Als aber das ertreich erstlich auß hitz der sunnen dicker worden wer vnd dar in faulfeu$^e$chtigkeiten mit dynnen hewtlein bedeckett erwuchsen do wer alßdann von solcher pfu$^e$tschen mancherlay gestalt der lebenden entstanden. vnd die, die souill merer wirm empfangen hetten gerieten zu geflu$^e$gele hin in die obern gegent. Aber die trucknere vnd schwerere warden zu krychenden vnd irdischen thieren. die ding die ein wasserige natur erlangt hetten warden in das element ires geschlechts getragen. Als nw darnach das ertreich auß hitz der sunen vnd von den winden du$^e$rr worden was da warden mit versamelter vermischung manlichs vnd frewlichs geschlechts volkunner dig geboren. diss bezewgt euripides tragicus ein iunger anaxagore des natu$^e$rlichen maisters. Sie sprechen in der selben weis die menschen von anfang geporen in den felderen die wayd suchende eins wilden vnd vngeordenten lebens gelebt. den die krewter vnd fru$^e$cht der bawm williglich narung geraicht haben. Aber wiewoll wir gar vil nit allain lateinisch vnd kriechisch sunder auch Caldeysch vnd hebreysch alt vnd new gelert sehen die zu erzelung diss dings geschriben haben. So wo$^e$llen wir doch die alten irthum verlassen vnd beschawen die verporgen mosayschen schrifften von der werlt gescho$^e$pff vnd von den wercken der sechs tag sagende. dar in die heimlichen ding der gantzen natur begriffen werden. Dan Moyses der prophet ein vater der geschichtbeschreiber gottes vol: vnd auß himlischer dichtung des heiligen geistes des maisters der gantzen warheit hat dise ding alle begriffen. dem nit allain die vnsern. sunder die seinen vnd auch die heydnischen gezeu$^e$gnus seiner menschlichen weyshait vnd erfarung aller lere. vnd schrifft gegeben haben. Von den Salomon in seinen buch der weysheit als ein außleger der natur der wesenden ding: veriehen hat. das er so$^e$lche lere von den inneren dingen des gesetzs moysi genomen hab. Diser ist (als Lucas vnd Philon bey den unseren fast tapfer lerer sagen) In aller lere der egyptier hoherfaren gewest. So spricht Hermippus das Pitagoras vil dings in sein philosophey auß den mosayschen gesetz gewendt hab. Numenius philosophus sagt. nichts anders platonen sein dann den atticischen moysen. den in dem anfang seins wercks. von der natur. von dem gescho$^e$pff der gantzen werlt sind gleich als eckere oder felder eins schatzs aller warer weysheit vergraben: vnd diss ist erstlich beschehen an dem ende do er von aller dinge außflus auß got. von dem stapfel. von der zale. von der ordenung der werntlichen teill also hoh vnd weyslich redet. Darumb was es bey den alten hebreyschen ein gesetz ( des auch Jeronimus gedenckt) das niemant dan der zeitigs alters wer zu diser bescho$^e$pfung der werlt raichen solt. Was aber die heiligsten mann Ambrosius vnd Augustinus. Item Strabo vnd Beda vnd Remigius. Vnd auß den iungeren Egidius vnd Albertus. vnd auch bey den kreichischen Philon Origenes Basilius Theodorus Appolinarius Didimus Gernadius Chrisostomus etc. vber diss buch geschriben haben das wirt von vns gantz vnberu$^e$t bleiben. Auch wo$^e$llen wir von den dingen die Jonethes oder anchelos oder Simeon der alt in Caldeyschen gezu$^e$ng: oder auß den hebreyschen Eleazadus Aba Joannes Neonius ysaac Josephus Gerfonides Sadias Abraham etc. haben beschriben hie bey keyn meldung thun sunder in gestalt kurtzer beschreibung auß den propheten moyse einfu$^e$ren die ordenung der sechs tag von gotlichem gescho$^e$pff der werlt. do von in den verporgen schrifften des heiligen glawbens meldung geschicht.
Als nw got das gescho$^e$pff der werlt gemacht hett do hot er den ersten vnd gro$^e$sisten sun fu$^e$rgesetzt dem vnermessen werck vnd sich des selben als eins radtgeber vnd werckmeisters in ertrachtung. zierung vnd machung der ding gepraucht. Dann der selb ist an klu$^e$gheit vnd vernunfft vnd macht volkummen. Es ist auch zefragen warauß got dise so grosse vnd so wunderperliche ding gemacht hab. dann er hat alle ding gemacht auß nichten. daru$^e$mb ist gar uil gerechter vngeachtet der vnentpfintlichen vnd eiteln ding die augen do hin zu wenden da der stul. da die wonung des waren gottes ist. der das ertreich mit bestendiger vestikeit. auffgehenckt den himel mit scheinenden sternen vnderschiden die allerclarsten sunnen vnd ainig liecht zu beweysung seiner ainigen mayestat den menschlichen dingen angezu$^e$ndet. das ertreich mit dem mere vmbringet. die wasserflu$^e$s mit ewigen abfal zefliessen gebotten vnd den felderen sich auß zepraiten. den talleren sich zesencken. den walden sich mit lawbgewachs zebedecken. vnd die staynigen perg auffzesteigen verschaffet hat. Aber dise ding alle hat nit der Jupiter gemacht sunder der werckmeister der werlt der vrsprung des pesseren der genent wirt got. des anfang nit mag begriffen noch auch sol gesucht werden. Gnug ist den menschen zu volkumner klugheyt so er (das got sey) versteet vnd annimbt vnd eret den gemainen geperer menschlichs geschlechts vnd den pawmeister wunderperlicher ding. Die alten haben von dreyerlay werlt gesagt. von der obersten als der englischen oder vberuerstentlichen. von der himlischen. vnd von der vnder den monde. dar inn wir wonen. diss ist die werlt der finsternus. Aber ihene des lichts der himel wirt von licht vnd finsternus gemaßigt. On diese drey ist noch ein vierde werlt in der auch alle die ding die in den anderen werlten sindt gefunden werden vnd diß ist der mensch. In der schul ist ein gemains spruchwort das der mensch die kleine werlt sey. dar inn ein auß den elementen vermischter leib vnd himlischer gaist vnd die wachsende sele der pflantzen. vnd die sinlichkeit der vnuernu$^e$ftigen thier vnd die vernunfft vnd englisch gemu$^e$t vnd gotes gleichnus gesehen wirdt. Von disen dreyen werlten hat moyses genugsamlich gesagt als got die geordent hat in massen im auch (als wir lesen) auff den perg do er das gelernt hat gepotten ward alle ding nach den ebenpild das er auff dem perg sahe zemachen. Was nw der mosaysch buchstab von den volbrachten wercken der sechs tag lere: das wollen wir ku$^e$rtzlichen erzelen.
* ↑ WS: Schreibfehler im Original. Die Zahl ist syntaktisch falsch und diese Seite existiert nicht.
* ↑ WS: Die Reihen sind links und rechts nicht bündig! Die Reihe 'wunderzaichen ist 5 Reihen voraus >> schlecht zu korrigieren!